CELEX: 62012CN0225
Language: et
Date: 2012-05-14 00:00:00
Title: Kohtuasi C-225/12: Eelotsusetaotlus, mille on esitanud Raad van State (Madalmaad) 14. mail 2012 — C. Demir, teine menetlusosaline: Staatssecretaris van Justitie

11.8.2012   
            
            
               ET
            
            
               Euroopa Liidu Teataja
            
            
               C 243/4
            
         Eelotsusetaotlus, mille on esitanud Raad van State (Madalmaad) 14. mail 2012 — C. Demir, teine menetlusosaline: Staatssecretaris van Justitie
   (Kohtuasi C-225/12)
   2012/C 243/07
   Kohtumenetluse keel: hollandi
   
      Eelotsusetaotluse esitanud kohus
   
   Raad van State (Madalmaad)
   
      Põhikohtuasja pooled
   
   
      Apellatsioonkaebuse esitaja: C. Demir
   
      Teine menetlusosaline: Staatssecretaris van Justitie
   
      Eelotsuse küsimus
   
   
               1.
            
            
               Kas otsuse nr 1/80 (1) artiklit 13 tuleb tõlgendada nii, et kõnealune säte on kohaldatav riiki esmakordse sisenemise materiaalõiguslikule tingimusele ja/või menetlusele, kuigi selline tingimus — käesolevas kohtuasjas ajutine elamisluba — peab muu hulgas ära hoidma riiki ebaseadusliku sisenemise ja riigis ebaseadusliku viibimise enne elamisloa taotlemist ja selles mõttes võib seda pidada meetmeks Euroopa Kohtu 21. oktoobri 2003. aasta otsuse liidetud kohtuasjades C-317/01 ja C-369/01: Abatay jt (2) punkti 85 tähenduses, mida tohib karmistada?
            
         
               2.
            
            
               
                           a)
                        
                        
                           Milline tähtsus tuleb sellega seoses omistada seadusliku elamise nõudele otsuse nr 1/80 artikli 13 tähenduses?
                        
                     
                           b)
                        
                        
                           Kas seejuures on oluline, et siseriikliku õiguse kohaselt toob taotluse esitamine ise kaasa seadusliku elamise senikaua, kuni taotluse kohta on tehtud otsus, või on oluline vaid see, et riigis elamist taotluse esitamisele eelnenud ajal peetakse siseriikliku õiguse alusel ebaseaduslikuks?
                        
                     
         
      (1)  Assotsiatsioonilepinguga asutatud assotsiatsiooninõukogu 19. septembri 1980. aasta otsus nr 1/80 assotsiatsiooni arengu kohta.
   
      (2)  EKL 2003, lk I-12301.